system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Elfriede Jelinek?
assistant
Elfriede Jelinek () este o scriitoare austriacă, una din vocile puternice din perioada postbelică din spațiul de limbă germană. La 7 octombrie 2004 a primit Premiul Nobel pentru literatură pentru "cursul muzical al registrelor în romanele și dramele sale, care cu o pasiune verbală unică în felul său dezvăluie absurditatea și constrângerea clișeelor sociale".

Date biografice 
Elfriede Jelinek s-a născut în anul 1946 în Mürzzuschlag. Mama sa Olga, născută Buchner, provine dintr-o familie a marei burghezii vieneze. Tatăl ei, Friedrich Jelinek, de origine ceho-ebraică, decedat în 1969, a fost chimist. După absolvirea gimnaziului, Elfriede s-a înscris la Conservatorul din Viena, unde a studiat la început pianul și compoziția, mai târziu arta teatrală și istoria artei. În 1967 a fost nevoită să întrerupă studiul din cauza unor tulburări psihice cu stări anxioase și tendință la izolare.

În tradiția unei grupe vieneze, Elfriede Jelinek nu folosea la început majusculele, scria numai cu litere mici. În 1968 scrie primul său roman intitulat bukolit, pe care însă îl publică abia în 1979. În anul 1974 aderă la Partidul Comunist Austriac și se angajează în activitatea propagandistică, pentru ca în 1991 să se retragă din partid. Este căsătorită cu Gottfried Hüngsberg, compozitor de muzică pentru filme, din cercul artistic grupat în jurul regizorului german Rainer Werner Fassbinder.

Elfriede Jelinek înregistrează primul succes literar cu romanul Die liebhaberinnen (Amantele), apărut în 1975, o caricatură marxist-feministă a romanelor de colportaj. Urmează o serie de piese de teatru și romane, caracterizate printr-un stil agresiv și non-conformist, care provoacă o reacție ostilă din partea publicului și a criticii. Jelinek rămâne până în prezent o scriitoare controversată, în centrul polemicilor și al dezbaterilor sociale, totdeauna de actualitate. La aflarea atribuirii premiului Nobel pentru literatură a exclamat: "Mă bucur, desigur, dar mă simt mai degrabă înfricoșată". A decis să nu participe la festivitatea din Stockholm de decernare a premiului, întrucât nu se simte în stare să suporte ca persoană toate obligațiile ceremoniilor oficiale. "M-aș simți amenințată acolo".

Opera literară

Romane 
 bukolit.hörroman, 1979
 wir sind lockvögel baby!, 1970
 Die Liebhaberinnen (Amantele), 1975
 Die Ausgesperrten (Exclusii), 1980
 Die Klavierspielerin (Pianista), 1983
 Oh Wildnis, oh Schutz vor ihr, 1985
 Lust (Lăcomie), 1989
 Die Kinder der Toten (Copiii morților), 1997
 Gier, 2000

Drame 
 Was geschah, nachdem Nora ihren Mann verlassen hatte, 1977
 Burgtheater, 1983
 Krankheit oder Moderne Frauen, 1984
 Totenauberg, 1991
 Raststätte, 1994
 Ein Sportstück, 1998
 Bambiland, 2003
 Babel, 2005
 Rechnitz 2008

Traduceri în limba română 
 Pianista, roman, traducere de Nora Iuga, Iași, Editura Polirom, 2004
 Exclusii, roman, traducere și note de Maria Irod, Iași, Editura Polirom, 2005
 Amantele, roman, traducere de Ana Mureșanu, Iași, Editura Polirom, 2006
 Lăcomie, roman, traducere și note de Maria Irod, Iași, Editura Polirom, 2008

Referințe

Legături externe 
 Editura Polirom
 Site despre Elfriede Jelinek
 
 Elfriede Jelinek: o poveste despre femeile excesive și sexualitate, 14 august 2011, Ana-Maria Onisei, Adevărul
 Câștigătoarea premiului Nobel pentru literatură a cărei mamă este româncă, 7 iunie 2013, Cristinel C. Popa, Jurnalul Național

Nașteri în 1946
Nuveliști austrieci
Romancieri austrieci
Scriitori austrieci din secolul al XX-lea
Laureați ai Premiului Nobel pentru Literatură
Laureați evrei ai Premiului Nobel
Laureați austrieci ai Premiului Nobel
Austrieci în viață
Comuniști
Femei laureate ale Premiului Nobel
Scriitori austrieci din secolul al XXI-lea
Membri ai Partidului Comunist Austriac